Kaubojske čizme i dalje popularne
Mesto na kojem može da se vidi veliki izbor kaubojskih čizama je godišnji Sajam stoke i rodeo u Hjustonu
Na rodeu možete videti hiljade čizama…Sasvim malih… i vrlo velikih. Ebi je došla u svojim čizmama od nojeve kože. Njen momak Stefan je profesionalni surfer. On kaže da retko nosi čizme. Ali većina ljubitelja rodea koji nose čizme, kažu da vole tu vrstu obuće upravo zbog udobnosti. Šeldon i njegov sin ovde mnogo pešače. Pravi kauboji vole visoke čizme zbog zaštite i vole špicaste vrhove, jer lakše ulaze u uzengije. Ljudi koji žele da spoje modu i udobnost su proširili tržište. U Hjustonu tokom cele godine možete da vidite advokate i poslovne ljude u kaubojskim čizmama. Na hjustonskom Sajmu stoke i rodeu, oni koji žele da kupe lepe nove čizme, imaju veliki izbor, uključujući i “Em El Ledis”, kompaniju iz Teksasa koja je pravila čizme za svakoga, od Elvisa Preslija, do američkih predsednika. Prosečna cena para njihovih čizama je hiljadu i 600 dolara. Generalni menadžer Mark Danlap kaže da većina njegovih mušterija to može da plati bez teškoća. On tvrdi da je tajna udobnih čizama lučni uložak koji podržava stopalo od pete do vrha čizme. On objašnjava da je metalni uložak, koji se vidi na ovom preseku, ključni detalj, ali i da vrsta kože, konstrukcija potpetice i ostali detalji, takođe utiču na udobnost i izdržljivost. Za čizme koje se prave po meri, proces počinje detaljnim merenjem oba stopala, jer se desno i levo često razlikuju. Vešti majstori u kompaniji “Em El Ledis” koriste materijale po želji mušterija. Na primer, ove čizme od kože aligatora koštaju deset hiljada dolara. Danlap kaže da ljudi biraju egzotične vrste kože iz različitih razloga. Vrhovi čizama se onda ukrašavaju. Na kraju, možda se sve i svodi na to da sebe zamislite kao kauboja.